Sportminister storm uit TV-ateljee voor debat oor kwotas | Maroela Media
Die debat het toe sonder Mbalula voortgegaan met die ander deelnemers, nl. Kallie Kriel (uitvoerende hoof van AfriForum), Clive Rice (voormalige Suid-Afrikaanse krieketster) en Samadoda Fikeni (voorsitter van die groep wat ‘n studie van transformasie in sport gedoen het). AfriForum sê Mbalula en sy personeel het skynbaar nie die uitnodiging na die debat, waarin die deelnemers aan die debat duidelik aangedui is, gelees nie.
Kallie Kriel, uitvoerende hoof van AfriForum, het in reaksie op Mbalula se optrede gesê dat die minister skynbaar nie kans sien om sy rasbehepte kwotavoorstelle tydens ‘n debat voor ‘n internasionale gehoor te verdedig nie. “Die minister se aandrang op kwotas is strydig met internasionale sportfederasies se verbod op enige vorm van rassediskriminasie. Die minister weet dit en daarom weier hy om sy sienings in ‘n debat te laat toets,” het Kriel bygevoeg.
Kriel het aangedui dat AfriForum sal toesien dat Mbalula wel sy kwotavoorstelle internasionaal verantwoord, omdat AfriForum beslis sal voortgaan met sy plan om amptelike klagtes teen die kwotastelsel by die Internasionale Rugbyraad en ander internasionale sportfederasies in te dien.
Intussen gaan AfriForum en die vakbond Solidariteit se onderskeie veldtogte op sosiale media en met petisies volstoom voort om openbare steun teen die kwotastelsel te kry. As deel van AfriForum se veldtog word die publiek gevra om hulle name by amtelike klagtes teen die kwotastelsel, wat AfriForum by die Internasionale Rugbyraad en ander internasionale sportfederasies aanhangig gaan maak, te voeg. Koerant- en radio-advertensies, asook die sosiale media soos Facebook, Twitter en SMS’e word gebruik om die publiek aan te moedig om hulle name per SMS na 45343 te stuur of ‘n petisie te onderteken by www.afriforum.co.za.
Kriel het daarop gewys dat AfriForum ten gunste van sportontwikkeling is, sodat almal, ongeag ras, die geleentheid kan kry om aan sport deel te neem. ŉ Rassekwota-beleid dra volgens Kriel egter nie daartoe by om nuwe spelers te onwikkel nie en benadeel alle sportsterre. “Talentvolle swart spelers word benadeel deur kwotas omdat die geldigheid van hulle opname in die spanne voortdurend onder verdenking is, terwyl kwotas ook talentvolle jong wit spelers van geleenthede ontneem,” het Kriel gesê.
En wat van ons All Black sokkerspan wat so goed presteer mnr Mbalula. Waarom word daar nie ook kwotas toegepas nie? Wonder of minister van sport ooit een dag in sy lewe sport beoefen het.
Ja nee hulle sal spore maak want die buitewereld word in die duister gehou oor die “omgekeerde rassisme/apartheid”na 1994!Rugby word gedwing vir kwotastelsel,die wat hard gewerk het en vir Unies en SA speel,verdien om daar te wees!LOS ONS RUGBY!Ons karring nie aan hulle sokker nie!!*Siek!
Hy is n groot bek en n banggat
Dit kan nie gedoen word nie!!! Ons beveg die kwotastelsel
In n debat moet jy kan redeneer en logies dink.Mr Fikile en sy trawante het nie hierdie vermoëns nie.
Afrika debatte word word met knopkieries en panga’s gevoer.